[He Kōrero Whānui 2](#_Toc78797560)

[He Whakamārama 2](#_Toc78797561)

[Te Waihanga Tukutuku 2](#_Toc78797562)

[Ngā Toi 3](#_Toc78797563)

[Iho Toi 3](#_Toc78797564)

[Te Whaitake o ngā Toi 3](#_Toc78797565)

[Te Hanga o tēnei Wāhanga Ako 4](#_Toc78797566)

[Ngā Whakaaro Whānui: Ngā Toi 4](#_Toc78797567)

[Ngā Whakaaro Whānui me ngā Akoranga Tāpua 5](#_Toc78797568)

[He taonga tuku iho ngā toi 5](#_Toc78797569)

[He reo motuhake ngā toi 5](#_Toc78797570)

[Ko ngā toi he hononga ki tō tātou nei ao 5](#_Toc78797571)

[Ko ngā toi he uri nō mahara pohewa 5](#_Toc78797572)

[Tukutuku Ako mō Ngā Toi, Taumata 6 6](#_Toc78797573)

[Tukutuku Aromatawai mō Ngā Toi, 9](#_Toc78797574)

[Taumata 6 - 8 9](#_Toc78797575)

[Toi Ataata (Ngā Toi), Taumata 6 9](#_Toc78797576)

[Toi Ataata (Ngā Toi), Taumata 7 10](#_Toc78797577)

[Toi Ataata (Ngā Toi), Taumata 8 10](#_Toc78797578)

[Toi Ataata Puoro (Ngā Toi) Taumata 6 11](#_Toc78797579)

[Toi Ataata Puoro (Ngā Toi) Taumata 7 11](#_Toc78797580)

[Toi Ataata Puoro (Ngā Toi) Taumata 8 12](#_Toc78797581)

[Ngā Mahi a Te Rēhia (Ngā Toi), Taumata 6 12](#_Toc78797582)

[Ngā Mahi a Te Rēhia (Ngā Toi), Taumata 13](#_Toc78797583)

[Ngā Mahi a Te Rēhia (Ngā Toi), Taumata 13](#_Toc78797584)

# He Kōrero Whānui

## He Whakamārama

Ko te whāinga o te tukutuku ako he tautohu i ngā akoranga tāpua i roto i te wāhanga ako, ā, ka tuituia ēnā akoranga tāpua ki raro i ngā whakaaro whānui mō taua wāhanga ako. He rauemi hou te tukutuku ako hei whakamahinga mā te kaiako ki te waihanga i tētahi hōtaka ako e whai wāhi mai ai ngā akoranga matua katoa o taua wāhanga ako.

Ehara i te mea e herea ana te tukutuku ako ki tētahi whakaraupapatanga ako kotahi. Ka tīmata pea te raupapatanga ako i tētahi horopaki ako e hāngai ana ki te taiao o te kura, i tētahi āhuatanga rānei e ngākaunui ana ngā tauira. Ka hāngai pū pea tēnei kaupapa ako ki tētahi whakaaro whānui, heoi kei reira hoki ōna kōtuituinga ki ētahi atu whakaaro whānui. Kua waihangatia mai ngā tukutuku kia wātea ai te kaiwhakaako ki te whakarite hōtaka ako tāwariwari, mārama anō hoki.

Ka oti ngā puka ārahi i te whakaako me te aromatawai te waihanga, ka whakatauiratia ki ētahi horopaki e kitea ai te hāngai ki ngā whakaaro whānui. Heoi anō, ehara i te mea e herea ana, e toka ana rānei ēnā tauira. Ko ngā horopaki ka whakatauiratia, ka taea hoki pea i ētahi atu whakaaro whānui.

Mā te tukutuku aromatawai hei tautohu ngā akoranga e tōtika ana mō te whiwhi tohu, ā, ka whakatau iho hoki i ngā paerewa hei whakatutuki i tēnā tohu, te momo aromatawai me te taumaha o ngā whiwhinga. Kia mahara anō hoki, ehara i te mea he whakamātautau ā-pepa anake te aromatawai ā-waho; arā anō ngā kōwhiringa hei whakatutuki i te aromatawai ā-waho. Ā, pērā anō i te tukutuku ako, ehara i te mea e herea ana, e toka ana rānei ngā whakaraupapatanga aromatawai, engari kua whakaritea kia ngāwari te whakahāngai ki ngā marautanga ā-kura.

## Te Waihanga Tukutuku

I waihangatia mai ngā mahere e ētahi ohu mātanga e mātau ana ki tēnā wāhanga ako, ki tēnā wāhanga ako. Nā rātou nei ngā whakaaro whānui mō ia wāhanga ako i waihanga. Ko ngā akoranga tāpua ngā akoranga kāore nei e tika ana kia mahue, kia whakarerea noatia. He rerekē i ia wāhanga ako, nā te rerekē o ngā tikanga me ngā ritenga i ahu mai ai ēnā mātauranga. Heoi anō, he āhuatanga ako kei tēnā, kei tēnā i pūtakea mai i ēnei momo mōhiotanga e toru e whai ake nei:

* te maumahara me te tātai meka;
* te mātau ki ngā whakaaro me te whakahāngai ki ngā horopaki huhua;
* ngā tukanga waihanga, whakamātautau hoki i ētahi mātauranga hou i roto i te kaupapa ako, tae atu ki ngā pūkenga me ngā mōhiotanga tukanga.

I hangā mai ngā tukutuku kia māmā ai tā te kaiwhakaako whakarite hōtaka ako e whai wāhi mai ai ngā tauira huhua rerekē me ō rātou tāera ako.

# Ngā Toi

## Iho Toi

Kei te tipua

E Toi, hiko kau ana te ngākau i tō karanga

Mā tō ngākau te wairua e hiki

Mā tō wairua te reo e tuku

Mā tō reo te hinengaro e whakapuaki

Mā te hinengaro te kupu e raranga

Mā te raranga i te kupu te taonga tuku iho e whakairo

Mau ake ana i tō hei tiki

Ko Puoro e tangi nei

Ko Rēhia me ōna wiwini, ōna wawana

Ko Ataata me ōna kanohi

E rere ai te reo hei herenga

Mau kau atu ōu kamo ki ngā iwi

Mai i te ao kōhatu ki te ao mārama

Kia pā mai, kia pā atu tō hā

Kia hiko tonu!

Tukua te hinengaro kia rere, kia kore ai ngā taonga nei e noho tapu, e noho kōhatu

Heipū noa, he noa atu te patu; te tatangi, te wiri, te whātero e.

## Te Whaitake o ngā Toi

Ekehia ngā toi maunga kia whitikia e te toi awe haukura o te atatū, ko te toi ka taea i te ringa hangahanga o te tohunga toi. Ko Toi te uri o Mahara Pohewa. Toi whakaataata e kitea ai ngā uriuri o te hinengaro, mā toi ka rere te toi ora tangata.

He toi tupu, he toi ora, he toi i ahu mai i Hawaiki. Kia mau ki te toi hanga whare tangata, okioki i te toi o te maunga. Ko te toi ka ora, ko te iwi ka toitū. E tū ana te haka, he tohu whenua rangatira te haka, te haka a Tānerore. Ko te haka a Hineruhi ka tū i te ata hāpara. Te toi whakaaro, ka ihiihi, ka wehiwehi, ka aweawe te ao katoa.

-Nā Hirini Melbourne

## Te Hanga o tēnei Wāhanga Ako

Ko ngā toi te kaikawe i ō tātou whakaaro, tirohanga, hiahia, tūmanako, kia kitea ai e te ao. Ka whakaatatia tā tātou titiro ki te ao tawhito, ki te ao hurihuri, ki te ao anamata, mā roto i ngā puoro, i ngā toi ataata me ngā mahi a te rēhia. Mā ngā toi e whakapakari te wairua, te wehi, te wana, te ihi, te mauri. Nā te hiringa o te mahara o te tohunga toi, ka whakaatu āna taonga i ngā mea ka kitea me ngā mea kāore e kitea. Hāngai pū ai a Ngā Toi ki te harakoatanga, ki te katakata, ki ngā hapa, ki ngā haututū whakamātautau, ngā hōhātanga hoki.

(TMoA, Ngā Toi)

## Ngā Whakaaro Whānui: Ngā Toi

* **He taonga tuku iho ngā toi**
* **He reo motuhake ngā toi**
* **Ko ngā toi he hononga ki tō tātou nei ao**
* **Ko ngā toi he uri nō Mahara Pohewa**

Ka noho ēnei whakaaro whānui ki ngā pou e toru o Ngā Toi, arā ko te Toi Ataata, te Toi Puoro me Ngā Mahi a te Rēhia.

## Ngā Whakaaro Whānui me ngā Akoranga Tāpua

### He taonga tuku iho ngā toi

**Ngā akoranga tāpua**

* He mātauranga huhua, he whakapapa anō hoki ō ngā toi.
* Ka pupuri, ka whakapuaki ngā toi i ngā kōrero ā-iwi me ngā kōrero tuku iho.
* He kaitiaki te kaitoi, māna e tiaki, e whakaauaha, e whakawhanake hoki ngā toi.

### He reo motuhake ngā toi

**Ngā akoranga tāpua**

* Ko ngā toi he ara hei whakamāori i te ao whānui.
* Ko ngā toi he ara hei whakapuaki i tā tātou titiro ki te ao me ō tātou whakaaro.
* He reo tō ngā toi e kore e tū noa, ka panoni haere, ka whai tikanga hou i runga anō i tōna horopaki.

### Ko ngā toi he hononga ki tō tātou nei ao

**Ngā akoranga tāpua**

* He whai hononga ngā toi ki tō tātou onamata, te nāianei me te anamata.
* Mā ngā toi tātou e tūhono ki ō tātou tūpuna, ki te taiao me ngā aronga ā-iwi.
* Ko ngā toi, he matapihi ki te ao (wā, horopaki, mokowā).

### Ko ngā toi he uri nō mahara pohewa

**Ngā akoranga tāpua**

* Mā te whakamātau me te tūhura ka puta mai ko ngā akoranga hou.
* He taonga te tākaro.
* Ko ngā toi he uri nō mahara pohewa, whakatipua kia ora, kia auaha.

# Tukutuku Ako mō Ngā Toi, Taumata 6

|  |  |
| --- | --- |
| **Ngā Whakaaro Whānui** | **Ngā Akoranga Tāpua****Taumata 6-8 o Te Marautanga o Aotearoa** |
| **Taumata 6** | **Taumata 7** | **Taumata 8** |
| **He taonga tuku iho** | * He mātauranga huhua, he whakapapa anō hoki ō ngā toi.
* Ka pupuri, ka whakapuaki ngā toi i ngā kōrero ā-iwi me ngā kōrero tuku iho.
* He kaitiaki te kaitoi, māna e tiaki, e whakaauaha, e whakawhanake hoki ngā toi.
 |
| Ka mōhio te ākonga:* he whakapapa, he mātauranga anō hoki ō ngā toi Māori
* he kaitiaki te kaitoi
 | Ka mōhio te ākonga:* ko ngā kōrero whakapapa me ōna tikanga e ahuahu ana i te aronga/horopaki ā-iwi/tangata, i te taiao hoki
* mā te kaitoi ngā tikanga toi e kawe, e whakaputa ki te ao
 | Ka mōhio te ākonga:* ko ngā kōrero whakapapa me ōna mātauranga he ara e tūhono ai tātou ki te ao hurihuri
* mā te kaitoi ngā tikanga toi e tātari, e panoni i runga anō i ngā horopaki me ngā āhuatanga o te wā kia whai hononga te onamata ki te ao hurihuri.
 |
| **He reo motuhake** | * Ko ngā toi he ara hei whakamāori i te ao whānui.
* Ko ngā toi he ara hei whakapuaki i tā tātou titiro ki te ao me ō tātou whakaaro.
* He reo tō ngā toi e kore e tū noa, ka panoni haere, ka whai tikanga hou i runga anō i tōna horopaki.

.  |
| Ka mōhio te ākonga:* ko ngā toi he ara hei whakamāori/whakapuaki atu i ngā whakaaro
* mā ngā āhuatanga toi ngā whakaaro/tirohanga o te wā e whakamāori.
 | Ka mōhio te ākonga:* mā te whakamahi i ngā āhuatanga toi e tika ana ka puta atu ngā whakaaro ki te ao
* ka panoni haere ngā nuka toi i runga anō i te horopaki me ngā tikanga/tirohanga o te wā.
 | Ka mōhio te ākonga:* mā ngā toi tō tātou ao e whakaaweawe kia tipu mai ko ngā tirohanga hou
* mā tō tātou ao ngā toi e whakaaweawe kia whaitake ai ki tēnei ao hurihuri.
 |
| **He hononga ki tō tātou nei ao**  | * He whai hononga ngā toi ki tō tātou onamata, te nāianei me te anamata.
* Mā ngā toi tātou e tūhono ki ō tātou tūpuna, ki te taiao me ngā aronga ā-iwi.
* Ko ngā toi, he matapihi ki te ao (wā, horopaki, mokowā).
 |
| Ka mōhio te ākonga:* ko ngā toi he ara e whai māramatanga ai te tangata ki tōna ao
* ko ngā toi he waka kawe whakaaro hoki.
 | Ka mōhio te ākonga:* ko ngā toi e ahuahu ana i te horopaki o te wā, arā, ōna tirohanga tae atu ki ngā rawa/mātauranga ka whāia e te kaitoi
* mā ngā toi ngā whakaaro me ngā kare ā-roto o te wā e whakaputa ki te ao.
 | Ka mōhio te ākonga:* mā ngā toi te onamata me te anamata e tūhonohono ai
* ko tā ngā toi he mea kōtuitui i ngā mātauranga me ngā aronga/kare ā-roto o te tangata/iwi kia rangona e te ao, ki te ao.
 |
| **He uri nō Mahara Pohewa** | * Mā te whakamātau, me te tūhura ka puta mai ko ngā akoranga hou.
* He taonga te tākaro.
* Ko ngā toi he uri nō Mahara Pohewa, whakatipua kia ora, kia auaha.
 |
| Ka mōhio te ākonga:* he akoranga nui ka puta i te tūhura me te whakamātau
* kei ngā toi ngā mātauranga ao wairua, ao kikokiko anō hoki.
 | Ka mōhio te ākonga:* mā te kōtuitui i ngā āhuatanga toi ka puta mai ko ngā mātauranga hou
* mā te kaitoi ngā mātauranga ao wairua, ao kikokiko e kōtuitui kia puta ki te ao mārama.
 | Ka mōhio te ākonga:* mā te āta tātari ka whakapakari, ka whakapai ake te kaitoi i āna mahi
* kei ngā toi ngā mātauranga ao wairua, ao kikokiko hei tūāpapa mō ā tātou mahi katoa.
 |

# Tukutuku Aromatawai mō Ngā Toi,

# Taumata 6 - 8

Ko ngā paerewa kei raro iho nei (ngā taitara kei te Tukutuku Aromatawai) ka taea te whakamahi ki ngā pou e toru o Ngā Toi. I te wā ka mana ngā paerewa, ka puta ko ngā paerewa me tētahi nama motuhake.

Hei tauira:

AS91xxx 1.1 Te whakaatu māramatanga ki ngā ariā toi ataata

AS91xxx 1.1 Te whakaatu māramatanga ki ngā ariā toi puoro

AS91xxx 1.1 Te whakaatu māramatanga ki ngā ariā toi rēhia

## Toi Ataata (Ngā Toi), Taumata 6

|  |  |  |  |  |
| --- | --- | --- | --- | --- |
| Taumata 6 | Paerewa 1.1 | Paerewa 1.2 | Paerewa 1.3 | Paerewa 1.4 |
| **Paerewa** | Te whakaatu māramatanga ki ngā ariā toi ataata | Te whakaatu māramatanga ki ngā tukanga toi ataata | Te whakamāori i ngā āhuatanga toi ataata | Te whakamahi i ngā āhuatanga toi ataata kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Toi Ataata (Ngā Toi), Taumata 7

|  |  |  |  |  |
| --- | --- | --- | --- | --- |
| Taumata 7 | Paerewa 2.1 | Paerewa 2.2 | Paerewa 2.3 | Paerewa 2.4 |
| **Paerewa** | Te whakataurite i ngā mahinga toi onamata ki tētahi mahinga toi o ēnei rā | Te whakamahi ngā tikanga toi | Te whakamāori i ngā whakaaro | Te whakamātau i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Toi Ataata (Ngā Toi), Taumata 8

|  |  |  |  |  |
| --- | --- | --- | --- | --- |
| Taumata 8 | Paerewa 3.1 | Paerewa 3.2 | Paerewa 3.3 | Paerewa 3.4 |
| **Paerewa** | Te tātari i te awenga o te ao whānui ki ngā tikanga toi ataata | Te tātari i ngā tikanga toi | Te whakamārama i ngā whakaaro i roto i ngā toi | Te kōtuitui i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 5 | 5 | 5 |

## Toi Ataata Puoro (Ngā Toi) Taumata 6

|  |  |  |  |  |
| --- | --- | --- | --- | --- |
| Taumata 6 | Paerewa 1.1 | Paerewa 1.2 | Paerewa 1.3 | Paerewa 1.4 |
| **Paerewa** | Te whakaatu māramatanga ki ngā ariā toi puoro | Te whakaatu māramatanga ki ngā tukanga toi puoro | Te whakamāori i ngā āhuatanga toi puoro | Te whakamahi i ngā āhuatanga toi ataata kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Toi Ataata Puoro (Ngā Toi) Taumata 7

|  |  |  |  |  |
| --- | --- | --- | --- | --- |
| Taumata 7 | Paerewa 2.1 | Paerewa 2.2 | Paerewa 2.3 | Paerewa 2.4 |
| **Paerewa** | Te whakataurite i ngā mahinga toi onamata ki tētahi mahinga toi o ēnei rā | Te whakamahi ngā tikanga toi | Te whakamāori i ngā whakaaro | Te whakamātau i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Toi Ataata Puoro (Ngā Toi) Taumata 8

|  |  |  |  |  |
| --- | --- | --- | --- | --- |
| Taumata 8 | Paerewa 3.1 | Paerewa 3.2 | Paerewa 3.3 | Paerewa 3.4 |
| **Paerewa** | Te tātari i te awenga o te ao whānui ki ngā tikanga toi puoro | Te tātari i ngā tikanga toi puoro | Te whakamārama i ngā whakaaro i roto i ngā toi puoro | Te kōtuitui i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 5 | 5 | 5 |

## Ngā Mahi a Te Rēhia (Ngā Toi), Taumata 6

|  |  |  |  |  |
| --- | --- | --- | --- | --- |
| Taumata 6 | Paerewa 1.1 | Paerewa 1.2 | Paerewa 1.3 | Paerewa 1.4 |
| **Paerewa** | Te whakaatu māramatanga ki ngā ariā toi rēhia | Te whakaatu māramatanga ki ngā tukanga toi rēhia | Te whakamāori i ngā āhuatanga toi rēhia | Te whakamahi i ngā āhuatanga toi ataata kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Ngā Mahi a Te Rēhia (Ngā Toi), Taumata

|  |  |  |  |  |
| --- | --- | --- | --- | --- |
| Taumata 7 | Paerewa 2.1 | Paerewa 2.2 | Paerewa 2.3 | Paerewa 2.4 |
| **Paerewa** | Te whakataurite i ngā mahinga toi onamata ki tētahi mahinga toi o ēnei rā | Te whakamahi ngā tikanga toi | Te whakamāori i ngā whakaaro | Te whakamātau i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 6 | 4 | 5 |

## Ngā Mahi a Te Rēhia (Ngā Toi), Taumata

|  |  |  |  |  |
| --- | --- | --- | --- | --- |
| Taumata 8 | Paerewa 3.1 | Paerewa 3.2 | Paerewa 3.3 | Paerewa 3.4 |
| **Paerewa** | Te tātari i te awenga o te ao whānui ki ngā tikanga toi rēhia | Te tātari i ngā tikanga toi | Te whakamārama i ngā whakaaro i roto i ngā toi  | Te kōtuitui i ngā tikanga toi kia puta ai he mahinga toi motuhake |
| **Momo Aromatawai** | Ā-roto | Ā-roto | Ā-waho | Ā-waho |
| **Whiwhinga** | 5 | 5 | 5 | 5 |

**Ko ngā kōrero e whai ake nei he whakamārama i ētahi kupu kei ngā Paerewa Paetae me ngā Ngohe Aromatawai.**

**Ngā āhuatanga toi**

Ko ngā āhuatanga toi ngā momo pūkenga/tukanga/huānga/ariā katoa e hāngai ana ki tētahi momo toi.

* **Pūkenga**

Ko ngā pūkenga ngā āheinga ā-tinana, ā-hinengaro, ā-ngākau hoki o te ākonga.

* **Tukanga**

Ko ngā tukanga ngā hātepe ka whāia e te ākonga kia tutuki ai tētahi whāinga.

* **Huānga**

Ko ngā huānga ngā āhuatanga tātaitanga o tētahi tikanga/mahinga toi.

He tauira mō ia pou e whai ake nei.

**Āhuatanga Toi Puoro**

|  |  |  |
| --- | --- | --- |
| Ngā Momo Pūkenga (Skills)Relating to the ability of the person | Ngā momo Tukanga (Processes)External set of steps or tools  | Ngā momo Huānga (Elements)stylistic features  |
| *Ā-tinana:* Whakaaturanga-*Performance*Kawenga-*Art execution*Ihi-*Finesse* *Ā-ngakau:* Manawaroa-*Stamina* Pakari-ā-ngākau-*Resilient*Manawanui-*Commitment*Whakawhiti kōrero/whakaaro-*Communication skills*Māhukihuki-*Self-aware/perceptive**Ā-hinengaro:* Analytical-*Tātari*Whakaaro Arohaehae-*Critical thinking*Tūhonohono-*Association* Whakaaro Tūrehurehu-*Abstract thought*Whai Whakaaro-*Reflection*Arotake-*Evaluation* Mātau Toi/Reo Toi-*Art literacy*Whakamāori-*Interpretation* | Whakataurite-*Comparing*Whakatauaro-*Contrasting* Kōmaka-*Sorting*Whakakao-*Collating* Whakamahere-*Planning/mapping*Whakatauira/Whakarite Hoahoa-*Drafting*Whakarite-*Preparing* Whakapaparanga-*Layering*Kohikohi-*Gathering*Rāweke-*Manipulating* Mahi Ngātahi-*Collaborating* Whakaraupapa-*Sequencing*Kōmitimiti Oro*-Sound mixing*Whakatika*-edit* | Tatangi-*Texture*Ūngeri-*Rhythm, cadence*Tauira ūngeri-*Rhythm pattern*Hā-*Breath/tone*Reo-*Voice*Oro-*Sound*Hāngu-*Silence*Tangiata-*Chord/harmony*Rangi-*Melody*Manawataki-*Main beat/pulse*Tōiri o te reo-*Dynamics*Haumarangai-*High frequency*Haumarū-*Low frequency*Tauira-*Pattern* Tauaro-*Contrast* Paparanga-*Layers* Whakaaro mataaho-*Main theme*Whakaaro matahuna-*Underlying theme/undertone*Taurite-*Balance* Whakakaha-*Emphasis* Reo Niko-*Harmony*Kakano-*Texture* |

**Āhuatanga Toi Ataata**

|  |  |  |
| --- | --- | --- |
| Ngā Momo Pūkenga (Skills) | Ngā momo Tukanga (Processes) | Ngā momo Huānga (Elements) |
| *Ā -tinana:* Whakaaturanga-*Performance*Kawenga-*Art execution*Ihi-*Finesse* *Ā-ngakau:* Manawaroa-*Stamina* Pakari-ā-ngākau-*Resilient*Manawanui-*Commitment*Whakawhiti kōrero/whakaaro-*Communication skills*Māhukihuki-*Self-aware/perceptive**Ā-hinengaro:* Analytical-*Tātari*Whakaaro Arohaehae-*Critical thinking*Tūhonohono-*Association* Whakaaro Tūrehurehu-*Abstract thought*Whai Whakaaro-*Reflection*Arotake-*Evaluation* Mātau Toi/Reo Toi-*Art literacy*Whakamāori-*Interpretation* | Whakataurite-*Comparing*Whakatauaro-*Contrasting* Kōmaka-*Sorting*Whakakao-*Collating* Whakamahere-*Planning/mapping*Whakatauira/Whakarite Hoahoa-*Drafting*Whakarite-*Preparing* Whakapaparanga-*Layering*Kohikohi-*Gathering*Rāweke-*Manipulating* Mahi Ngātahi-*Collaborating* Whakaraupapa-*Sequencing*Whakatika*-edit* | Rārangi-*Line*Tae-*Colour*Kākano-*Texture*Tāhina-*Tone*Tātiwha-*Shade*Āhua-*Form/shape*Āhuahanga-*Design*Mokowā-*Space*Mokowā tōraro-*Negative space*Mokowā tōrunga-*Positive space*Hononga-*Linkage*Tohu-*Symbolism*Whakaaro mataaho-*Main theme*Whakaaro matahuna-*Underlying theme/undertone*Tauira-*Pattern* Tauaro-*Contrast* Paparanga-*Layers* Rahi-*Proportion/scale*Taurite-*Balance* |

**Āhuatanga Toi Rēhia**

|  |  |  |
| --- | --- | --- |
| Ngā Momo Pūkenga (Skills) | Ngā momo Tukanga (Processes) | Ngā momo Huānga (Element) |
| *Ā-tinana:* Whakaaturanga-*Performance*Kawenga-*Art execution*Ihi-*Finesse* *Ā-ngakau:* Manawaroa-*Stamina* Pakari-ā-ngākau-*Resilient*Manawanui-*Commitment*Whakawhiti kōrero/whakaaro-*Communication skills*Māhukihuki-*Self-aware/perceptive**Ā-hinengaro:* Analytical-*Tātari*Whakaaro Arohaehae-*Critical thinking*Tūhonohono-*Association* Whakaaro Tūrehurehu-*Abstract thought*Whai Whakaaro-*Reflection*Arotake-*Evaluation* Mātau Toi/Reo Toi-*Art literacy*Whakamāori-*Interpretation* | Whakataurite-*Comparing*Whakatauaro-*Contrasting* Kōmaka-*Sorting*Whakakao-*Collating* Whakamahere-*Planning/mapping*Whakatauira/Whakarite Hoahoa-*Drafting*Whakarite-*Preparing* Tito Nekehanga-*Choreography*Whakapaparanga-*Layering*Kohikohi-*Gathering*Rāweke-*Manipulating* Mahi Ngātahi-*Collaborating* Whakaraupapa-*Sequencing*Whakatika*-edit* | Hononga-*Linkage*Nekehanga-*Movement*Mokowā-*Space*Reo-*Voice*Oro-*Sound*Hāngu-*Silence*Āhua-*Form*Tauhanga-*Body stance*Whakaaro mataaho-*Main theme*Whakaaro matahuna-*Underlying theme/undertone*Tauira-*Pattern* Tauaro-*Contrast* Paparanga-*Layers* Taurite-*Balance*  |

**Ngā ariā toi**

Ko ngā kaupapa/whakaaro/kōrero e noho ana hei tūāpapa mō tētahi mahinga/tikanga toi, i toko ake ai taua mahinga/tikanga toi.

* Ngā kōrero whakapapa
* Ngā kōrero tuku iho
* Ngā kōrero atua
* Te reo motuhake
* Ngā nuka toi
* Ngā mātauranga motuhake
* Auahatanga.

**Ngā tikanga toi**

Ko ngā tikanga toi ko ngā whakaritenga mahi e whakaaetia whānuitia ana, e whāia whānuitia ana, ao hōu mai, ao tawhito mai. Kua hua mai i ngā tūhuratanga, i ngā whakamātautanga o ngā āhuatanga toi a tēnā ringatoi, a tēnā reanga, a tēnā iwi, kia poupoua ki te ao. He mea ahu mai, he mea whakaatu anō hoki i ngā ariā o te tokomaha/iwi.

* Ngā tauira kōwhaiwhai
* Ngā momo waiata
* Ngā momo kākahu
* Ngā tauira whakairo
* Ngā momo kanikani
* Ngā momo kete
* Ngā momo taonga puoro
* Ngā tauira tāniko/raranga
* Ngā mata a Tū
* Ngā mahi a Tānerore, a Hinerēhia.

**Aronga Toi - Taumata 1**

**Paerewa 1.1 Te whakaatu māramatanga ki ngā ariā toi**

**Whiwhinga** 5

**Momo Aromatawai** Ā-roto

**Aronga** Ka whai māramatanga ki ngā whakaaro mō ngā ariā nei e ai ki tōna horopaki. Ka tutuki mā te tūhura/waihanga/whakarite mahinga toi, mā te tuhi rānei, mā te whakaaturanga rānei, mā te aha atu rānei. Kei te horopaki o te ako te tikanga

**Paerewa 1.2 Te whakaatu māramatanga ki ngā tukanga toi**

**Whiwhinga**  6

**Momo Aromatawai** Ā-roto

**Aronga**  Ka whai māramatanga ki ngā tukanga toi e ai ki tētahi horopaki. Ka tutuki mā te tūhura/waihanga/whakarite mahinga toi, mā te tuhi rānei, mā te whakaaturanga rānei, mā te aha atu rānei. Kei te horopaki o te ako te tikanga.

**Paerewa 1.3 Te whakamāori i ngā āhuatanga toi**

**Whiwhinga** 4

**Momo** **Aromatawai** Ā-waho

**Aronga**  Ka whakamāori atu, ka whakamāori mai rānei i ngā whakaaro i roto i ngā toi. Ka tutuki mā te waihanga/whakarite mahinga toi, mā te tuhi rānei, mā te whakaaturanga rānei, mā te aha atu rānei. Kei te horopaki o te ako te tikanga.

**Paerewa 1.4 Te whakamahi i ngā āhuatanga toi kia puta ai he mahinga toi motuhake**

**Whiwhinga** 5

**Momo Aromatawai** Ā-waho

**Aronga** Ka whakamahi i ngā āhuatanga toi e tika ana kia puta ai he mahinga toi motuhake. Ka tutuki mā te tūhura/waihanga/whakarite mahinga toi motuhake. Kei te horopaki o te ako te tikanga mō te momo mahinga toi me ōna āhuatanga.